CELEX: 62020CA0013
Language: hu
Date: 2021-10-06 00:00:00
Title: C-13/20. sz. ügy: A Bíróság (ötödik tanács) 2021. október 6-i ítélete (a Cour d’appel de Bruxelles [Belgium] előzetes döntéshozatal iránti kérelme) – Top System SA kontra État belge (Előzetes döntéshozatal – Szerzői jog és szomszédos jogok – Számítógépi programok jogi védelme – 91/250/EGK irányelv – 5. cikk – A korlátozások alá eső cselekmények alóli kivételek – A jogszerűen megszerző személy általi hibajavításhoz szükséges cselekmények – Fogalom – 6. cikk – Visszafejtés – Feltételek)

2021.12.6.   
            
            
               HU
            
            
               Az Európai Unió Hivatalos Lapja
            
            
               C 490/8
            
         
      A Bíróság (ötödik tanács) 2021. október 6-i ítélete (a Cour d’appel de Bruxelles [Belgium] előzetes döntéshozatal iránti kérelme) – Top System SA kontra État belge
      (C-13/20. sz. ügy) (1)
      
      (Előzetes döntéshozatal - Szerzői jog és szomszédos jogok - Számítógépi programok jogi védelme - 91/250/EGK irányelv - 5. cikk - A korlátozások alá eső cselekmények alóli kivételek - A jogszerűen megszerző személy általi hibajavításhoz szükséges cselekmények - Fogalom - 6. cikk - Visszafejtés - Feltételek)
      (2021/C 490/05)
      Az eljárás nyelve: francia
      
         A kérdést előterjesztő bíróság
      
      Cour d’appel de Bruxelles
      
         Az alapeljárás felei
      
      
         Felperes: Top System SA
      
         Alperes: État belge
      
         Rendelkező rész
      
      
                  1)
               
               
                  A számítógépi programok jogi védelméről szóló, 1991. május 14-i 91/250/EGK irányelv 5. cikkének (1) bekezdését úgy kell értelmezni, hogy a számítógépi programot jogszerűen megszerző személy jogosult a program egészének vagy egy részének visszafejtésére e program működését érintő hibák kijavítása érdekében, ideértve azt is, ha a javítás az azon alkalmazás megfelelő működését érintő funkció kiiktatását jelenti, amelynek az említett program is részét képezi.
               
            
                  2)
               
               
                  A 91/250 irányelv 5. cikkének (1) bekezdését úgy kell értelmezni, hogy a számítógépi programot jogszerűen megszerző személynek – aki e programot az annak működését érintő hibák kijavítása érdekében szeretné visszafejteni – nem kell megfelelnie az ezen irányelv 6. cikkében előírt követelményeknek. Ugyanakkor e megszerző személy csak az e javításhoz szükséges mértékben, és adott esetben az említett programon fennálló szerzői jog jogosultjával szerződésben meghatározott feltételek tiszteletben tartása mellett jogosult a visszafejtésre.
               
            
         (1)  HL C 87., 2020.3.16.